মাদারীপুর সদর উপজেলার ভৌগোলিক অবস্থান ২৩°০৬´ থেকে ২৩°১৭´ উত্তর অক্ষাংশ এবং ৯০°০১´ থেকে ৯০°১৫´ পূর্ব দ্রাঘিমাংশ। এর মোট আয়তন ২৮৩.১৪ বর্গ কিলোমিটার। মাদারীপুর সদর উপজেলার কেন্দ্র থেকে দক্ষিণে গোপালগঞ্জ, পূর্বে শরিয়তপুর জেলা সদর অবস্থিত। এর উত্তরে শিবচর ও শরিয়তপুরের জাজিরা উপজেলা, দক্ষিণে কালকিনী ও গোপালগঞ্জের কোটালীপাড়া উপজেলা, পূর্বে শরিয়তপুর সদর উপজেলা এবং পশ্চিমে রাজৈর উপজেলা অবস্থিত।

ভৌগলিক ভাবে মাদারীপুর পূর্বাঞ্চলীয় সক্রিয় গঙ্গা-ব্রহ্মপুত্র বদ্বীপে অবস্থিত। মাদারীপুর গাঙ্গেয় প্লাবনভূমি অর্থাৎ পদ্মা বিধৌত নিম্ম পলল ভূমি এলাকা। বাংলাদেশের কৃষি-প্রতিবেশ অঞ্চল ১৪-তে অন্তর্ভুক্ত এলাকাটি শুষ্ক মৌসুমে ভিজা থাকে এবং বর্ষা মৌসুমে গভীরভাবে প্লাবিত হয় ও প্রায় প্রত্যেক বছরেই কম-বেশি বন্যা কবলিত হয়।

মাদারীপুর সদর উপজেলার উপর দিয়ে আড়িয়াল খাঁ নদী প্রবাহিত হয়েছে। পদ্মা নদীর গোয়ালন্দ ঘাট থেকে প্রায় ৫১.৫ কিমি দক্ষিণ-পূর্বের পদ্মা থেকে এটি প্রবাহিত হয়ে ফরিদপুর ও মাদারীপুর জেলার মধ্য দিয়ে বরিশালের গৌরনদী উপজেলার পূর্বভাগ দিয়ে প্রবাহিত হয়ে তেঁতুলিয়া চ্যানেলে পতিত হয়েছে। নদটির মোট দৈর্ঘ্য ১৬৩ কিমি। এছাড়া এ উপজেলায় ঘাঘর ও কুমার নদী উল্লেখযোগ্য।

স্বাস্থ্য
ভূগোল
শিক্ষা
উল্লেখযোগ্য ব্যক্তি